text: ভারতে বঙ্গবন্ধুর বায়োপিকের মহরত – রূপসী বাংলা
  Home/বিনোদন/ভারতে বঙ্গবন্ধুর বায়োপিকের মহরত
  জাতির পিতা বঙ্গবন্ধু শেখ মুজিবুর রহমানের বায়োপিক 'বঙ্গবন্ধু'-এর শুভ মহরত অনুষ্ঠিত হয়েছে। বৃহস্পতিবার ভারতের মুম্বাইতে এ মহরত অনুষ্ঠিত হয়।
  বাংলাদেশ ও ভারত সরকারের যৌথ প্রযোজনায় নির্মিত এই চলচ্চিত্রের মহরতে উপস্থিত ছিলেন সিনেমাটির পরিচালক শ্যাম বেনেগাল, অভিনেতা আরিফিন শুভসহ অন্যান্য শিল্পী ও কুশলীরা।
  এছাড়াও মুম্বাইয়ে বাংলাদেশ উপ-দূতাবাসের দায়িত্বে থাকা ডেপুটি হাইকমিশনার মহম্মদ লুতফর রহমান মহরতে উপস্থিত ছিলেন।
  গত বছরের মার্চে বাংলাদেশে 'বঙ্গবন্ধু' সিনেমার শুটিং শুরুর কথা থাকলেও করোনা মহামারির কারণে পিছিয়ে যায়। এ বছর শুটিং শুরুর আগে পরিচালক শ্যাম বেনেগাল মুম্বাইয়ের একটি স্টুডিওতে 'বঙ্গবন্ধু' বায়োপিকের মহরত অনুষ্ঠান করলেন।